Tawagar sojojin kiyaye zaman lafiya rukuni na biyar ta Sin za ta tashi zuwa Sudan ta Kudu - china radio international
Tawagar sojojin kiyaye zaman lafiya rukuni na biyar ta Sin za ta tashi zuwa Sudan ta Kudu
2015-12-25 20:03:10 cri
A yau Jumma'a 25 ga wata, aka yi bikin tashin tawagar sojojin kiyaye zaman lafiya rukuni na biyar da kasar Sin za ta tura zuwa kasar Sudan ta Kudu a ma'aikatar kiyaye zaman lafiyar jama'a ta kasar Sin. Tawagar dake kunshe da sojoji guda 13 za ta tashi zuwa kasar Sudan ta Kudu domin gudanar da ayyukan kiyaye zaman lafiya a kasar na tsawon shekara daya.
Kafin tashinsu kuma, an ba sojojin tawagar horo na tsawo watanni biyu domin kara kwarewarsu kan ayyukan kiyaye zaman lafiya, ba da agaji, harba bindigogi da kuma jin harshen Turanci da dai sauransu, haka kuma dukkansu sun saurari jawabin da MDD ta yi musu.
Bisa labarin da aka samu, an ce, tun daga shekarar 2000, ya zuwa yanzu, gaba daya ma'aikatar kiyaye zaman lafiyar jama'a ta kasar Sin ta taba aike da sojojin kiyaye zaman lafiya guda 2305 zuwa yankuna guda 9 da abin ya shafa, da suka hada da East Timor, Bosnia da Herzegovina, Liberia, Sudan da kuma Sudan ta kudu da dai sauran yankunan na kasashen duniya da abin ya shafa. (Maryam)
v Kungiyar IGAD ta yi kira ga sassan Sudan ta Kudu da su rungumi zaman lafiya 2015-12-24 09:49:24
v Tawagar Babban kungiyar adawa ta Sudan ta kudu ta isa Juba 2015-12-22 10:39:12
v Kwamitin sulhun MDD ya kara wa'adin aikin ofishin wanzar da zaman lafiya a Sudan ta Kudu 2015-12-16 09:30:59
v 'Yan majalissar Sudan ta Kudu sun amince da kara yawan jahohi 2015-11-20 09:21:57
v Sojojin wanzar da zaman lafiya na kasar Sin sun samu lambar yabo 2015-11-14 17:07:23
v AU ta yi maraba da a cimma yarjejeniya tsakanin bangarori biyu na Sudan ta kudu 2015-11-05 13:49:02